<classify> Taarifa kwa vyombo vya habari iliyotolewa Dar es Salaam jana na Mwenyekiti wa Kamati ya Maandalizi ya tamasha hilo, Alex Msama ilieleza kuwa wanaamini tamasha la mwaka huu litakuwa la aina yake.Tumewaalika mawaziri wote. Mgeni rasmi atakuwa Waziri wa Mambo ya Nje, Bernard Membe, lakini na mawaziri wengine wote tumewaalika na wengi wamethibitisha watashiriki. Baadhi hawajathibitisha kwa vile walikuwa bungeni Dodoma, lakini mpaka leo jioni jana naamini wengi watakuwa wamethibitisha, alisema Msama.Pia alisema maandalizi ya tamasha hilo yanaenda vizuri na kuwaomba mashabiki kujitokeza kwa wingi kufanikisha tamasha hilo ambalo litakuwa ni la aina yake.Alisema waimbaji raia wa Afrika Kusini, Rebbecca Malope na Sohly Mahlangu wanatarajiwa kuwasili Dar es Salaam leo tayari kwa tamasha hilo. Mwingereza Ifeanyi Kelechi na Mzambia Eiphraim Sekeleti walitarajia kuwasili jana.Tamasha la mwaka huu lina mambo mengi ambayo yataendana na miaka 15 ya tamasha hilo kubwa hapa Tanzania kwa sababu linashirikisha waimbaji wa kimataifa na viongozi wakubwa serikalini, alisema Msama.Alisema mwimbaji Mtanzania anayeishi Kenya, Faustine Munishi naye alitarajia kuwasili Dar es Salaam jana jioni tayari kwa tamasha hilo.Wasanii wamepania mambo makubwa sana kwenye tamasha, najua mashabiki watafurahi na mambo yatakavyokuwa, alisema Msama ambaye mwaka huu tamasha lake linatimiza miaka 15.  <topic>: michezo 